type: caselaw

text:
 26.1.2008
 FR
 Journal officiel de l'Union européenne
 C 22/43
 Arrêt du Tribunal de première instance du 12 décembre 2007 — Irlande e.a./Commission
 (Affaires jointes T-50/06, T-56/06, T-60/06, T-62/06 et T-69/06) (1)
 («Aides d'État - Directive 92/81/CEE - Droit d'accise sur les huiles minérales - Huiles minérales utilisées comme combustible pour la production d'alumine - Exonération accordée par les autorités françaises, irlandaises et italiennes - Aides nouvelles - Aides existantes - Obligation de motivation - Relevé d'office»)
 (2008/C 22/80)
 Langues de procédure: l'anglais, le français et l'italien
 Parties
 Partie requérante dans l'affaire T-50/06: Irlande (D. O'Hagan, agent, assisté de P. McGarry, barrister)
 Partie requérante dans l'affaire T-56/06: République française (représentants: G. de Bergues et S. Ramet, agents)
 Partie requérante dans l'affaire T-60/06: République italienne (représentant: G. Aiello, avvocato dello Stato)
 Partie requérante dans l'affaire T-62/06: Eurallumina SpA (Portoscuso, Italie) (représentants: L. Martin Alegi, R. Denton et M. Garcia, solicitors)
 Partie requérante dans l'affaire T-69/06: Aughinish Alumina Ltd (Askeaton, Irlande) (représentants: J. Handoll et C. Waterson, solicitors)
 Partie défenderesse: Commission des Communautés européennes (représentants: V. Di Bucci, N. Khan, P. Stancanelli et K. Walkerová, agents)
 Objet
 Demandes d'annulation de la décision 2006/323/CE de la Commission, du 7 décembre 2005, concernant l'exonération du droit d'accise sur les huiles minérales utilisées comme combustible pour la production d'alumine dans la région de Gardanne, dans la région du Shannon et en Sardaigne, mise en œuvre respectivement par la France, l'Irlande et l'Italie (JO 2006, L 119, p. 12).
 Dispositif
 1)
 Les affaires T-50/06, T-56/06, T-60/06, T-62/06 et T-69/06 sont jointes aux fins de l'arrêt.
 2)
 La décision 2006/323/CE de la Commission, du 7 décembre 2005, concernant l'exonération du droit d'accise sur les huiles minérales utilisées comme combustible pour la production d'alumine dans la région de Gardanne, dans la région du Shannon et en Sardaigne, mise en oeuvre respectivement par la France, l'Irlande et l'Italie, est annulée.
 3)
 Le recours dans l'affaire T-62/06 est rejeté pour le surplus.
 4)
 La Commission supportera ses propres dépens et ceux exposés par les requérantes, y compris ceux afférents à la procédure de référé dans l'affaire T-69/06 R.
 (1) JO C 86 du 8.4.2006.


type: legislation

jurisdiction: EU

text:
 IL-KUMMISSJONI EWROPEA
 Brussell, 19.7.2016
 COM(2016) 477 final
 2016/0229(COD)
 Proposta għal
 REGOLAMENT TAL-PARLAMENT EWROPEW U TAL-KUNSILL
 li jemenda r-Regolament (UE) Nru 952/2013 li jistabbilixxi l-Kodiċi Doganali tal-Unjoni, fir-rigward ta’ merkanzija li tkun telqet temporanjament mit-territorju doganali tal-Unjoni bil-baħar jew bl-ajru
 MEMORANDUM TA’ SPJEGAZZJONI
 1.IL-KUNTEST TAL-PROPOSTA
 •Ir-raġunijiet għall-proposta u l-għanijiet tagħha
 Ir-Regolament (UE) Nru 952/2013 tal-Parlament Ewropew u tal-Kunsill tad-9 ta’ Ottubru 2013 li jistabbilixxi l-Kodiċi Doganali tal-Unjoni (KDU)
 1
 għandu l-għan li jiffaċilita l-kummerċ leġittimu filwaqt li jiżgura s-superviżjoni doganali xierqa u l-ġlieda kontra l-frodi.
 Il-KDU daħal fis-seħħ fit-30 ta’ Ottubru 2013, iżda huwa japplika fl-intier tiegħu mill-1 ta’ Mejju 2016.
 Din il-proposta għandha l-għan li timmodifika l-Artikolu 136 tal-KDU sabiex tiġi żgurata l-applikazzjoni effettiva ta’ dispożizzjonijiet oħra tal-KDU, b'mod partikolari dawk dwar is-superviżjoni doganali. Din l-emenda għandha tidħol fis-seħħ malajr kemm jista’ jkun sabiex tikkontribwixxi għas-superviżjoni doganali effettiva.
 Bil-ħsieb li jiġu ffaċilitati l-flussi tal-kummerċ, l-Artikolu 136 tal-KDU jiddikjara li ċerti dispożizzjonijiet (b’mod partikolari dawk li jirregolaw l-obbligi li tiġi ddepożitata dikjarazzjoni fil-qosor tad-dħul, li tiġi nnotifikata l-wasla ta’ bastiment jew inġenju tal-ajru, li titwassal u tiġi ppreżentata l-merkanzija lid-dwana mal-ħatt jew mat-trażbord u li wieħed jistenna l-awtorizzazzjoni qabel il-ħatt jew it-trażbord ta’ prodotti, u dawk li jirregolaw il-ħażna temporanja) ma għandhomx japplikaw għall-merkanzija li telqet temporanjament mit-territorju doganali tal-Unjoni waqt li għaddiet minn rotta diretta bejn żewġ punti f’dak it-territorju bil-baħar jew bl-ajru mingħajr waqfa barra l-Unjoni. Madankollu, in-nuqqas ta' applikazzjoni ta' dawk id-dispożizzjonijiet jista' jipperikola s-superviżjoni doganali effettiva ta’ din il-merkanzija.
 L-Artikolu 136 tal-KDU ma jeliminax ir-rekwiżit stabbilit fl-Artikolu 134 tal-KDU biex il-merkanzija li tinġieb fit-territorju doganali tal-Unjoni tkun soġġetta għas-superviżjoni doganali u, fejn xieraq, għall-kontrolli doganali. Madankollu, it-test attwali tal-Artikolu 136 għandu l-konsegwenza li ma hemm l-ebda bażi legali ċara li teħtieġ l-preżentazzjoni ta’ din il-merkanzija lill-awtoritajiet doganali. Fin-nuqqas ta’ din il-preżentazzjoni, is-superviżjoni mill-awtoritajiet doganali tal-merkanzija mhux tal-Unjoni u tal-merkanzija tal-Unjoni li l-istatus tagħhom għandu jiġi ppruvat tista’ ssir aktar diffiċli.
 L-awtoritajiet doganali f’dawn il-portijiet jew l-ajruporti sussegwenti għandu jkollhom l-opportunità li jiżguraw l-impożizzjoni kompleta u korretta tad-dazju tal-importazzjoni u ta' ħlasijiet oħra, jew l-applikazzjoni korretta ta’ miżuri mhux fiskali (eż. kontrolli veterinarji jew fitosanitarji) kif ukoll l-identifikazzjoni ta' riskji marbuta ma' merkanzija li tasal fil-portijiet jew l-ajruporti tagħhom.
 Sabiex tiġi żgurata l-applikazzjoni adatta ta’ dispożizzjonijiet oħra tal-KDU, b'mod partikolari dawk dwar is-superviżjoni doganali, huwa għalhekk indispensabbli li tiġi proposta modifika għall-kamp ta’ applikazzjoni tal-Artikolu 136 tal-KDU, li tiddistingwi bejn merkanzija tal-Unjoni u mhux tal-Unjoni, kif ġej:
 (1)L-ewwel, l-uniċi dispożizzjonijiet li ma japplikawx meta l-merkanzija mhux tal-Unjoni tidħol mill-ġdid fit-territorju doganali tal-Unjoni wara li tkun telqet temporanjament minnu b'rotta diretta bil-baħar jew bl-ajru, għandhom ikunu:
 (1)Ir-regoli dwar l-obbligu li tiġi ddepożitata d-dikjarazzjoni fil-qosor tad-dħul (Artikoli 127 sa 130 tal-KDU) u
 (2)Ir-regoli dwar l-obbligu li tiġi nnotifikata l-wasla ta’ bastiment jew inġenju tal-ajru lill-uffiċċju doganali tal-ewwel dħul fit-territorju doganali tal-Unjoni (Artikolu 133 tal-KDU).
 (3)Għall-kuntrarju, id-dispożizzjonijiet li jirregolaw l-obbligu li l-merkanzija titwassal sa ċertu post, li tiġi ppreżentata lid-dwana mal-ħatt jew mat-trażbord, li wieħed jistenna l-awtorizzazzjoni qabel il-ħatt jew it-trażbord, u d-dispożizzjonijiet dwar il-ħażna temporanja għandhom japplikaw f’dawn is-sitwazzjonijiet, u b’hekk dan jippermetti is-superviżjoni doganali xierqa.
 (2)It-tieni, is-sitwazzjoni għandha tkun simili għall-merkanzija tal-Unjoni li l-istatus tagħha jeħtieġlu jkun ippruvat skont l-Artikolu 153(2) tal-KDU, sal-punt li l-awtoritajiet doganali għandhom ikunu jistgħu jikkontrollaw il-prova tal-istatus tal-Unjoni tagħhom.
 (3)It-tielet, ir-regoli li ma japplikawx għall-merkanzija tal-Unjoni li żammet l-istatus tagħha bis-saħħa tal-Artiklu 155(2) tal-KDU jistgħu, b'żieda ma' dan, jinkludu r-regoli dwar l-obbligu li l-merkanzija tiġi ppreżentata lid-dwana mal-ħatt jew trażbord, u l-obbligu li wieħed jistenna l-awtorizzazzjoni qabel il-ħatt jew it-trażbord tal-merkanzija (139 sa 140 tal-KDU). Dan huwa dovut għall-fatt li, anki jekk il-merkanzija telqet temporanjament mit-territorju doganali tal-Unjoni, l-istatus tagħha ma nbidilx u ma għandux għalfejn jiġi ppruvat.
 (4)Fl-aħħar nett, ċerti referenzi għandhom jitħassru mill-Artikolu 136 tal-KDU, kif ġej:
 (1)Ir-referenza għall-Artikoli 135(1) u 137 tal-KDU għandha titħassar għaliex l-merkanzija għandha titwassal f'ċerti postijiet indikati mill-awtoritajiet doganali fi kwalunkwe każ;
 (2)Ir-referenza għall-Artikolu 141 tal-KDU għandha titħassar għaliex l-Artikolu 141(1) għandu jkompli jkun applikabbli għal merkanzija trasportata taħt il-proċedura ta’ tranżitu meta jerġgħu jidħlu fl-Unjoni doganali.
 (3)Ir-referenza għall-Artikoli 144 sa 149 tal-KDU għandha titħassar għaliex id-dispożizzjonijiet dwar il-ħażna temporanja ma japplikawx għall-merkanzija tal-Unjoni fi kwalunkwe każ u l-applikazzjoni tagħhom għall-merkanzija mhux tal-Unjoni ġiet eskluża bi żball.
 •Il-konsistenza ma' politiki oħra tal-Unjoni
 Il-proposta għandha l-għan li tiżgura l-applikazzjoni korretta tar-Regolament (KE) Nru 952/2013, li hija kompletament konformi mal-politiki u l-objettivi eżistenti rilevanti għall-kummerċ ta' merkanzija li tiddaħħal fit-territorju doganali tal-Unjoni jew li tinħareġ minnu.
 2.IL-BAŻI ĠURIDIKA, IS-SUSSIDJARJETÀ U L-PROPORZJONALITÀ
 •Il-bażi legali
 Il-bażi legali hija l-Artikolu 207 tat-Trattat dwar il-Funzjonament tal-Unjoni Ewropea.
 •Is-sussidjarjetà
 Il-proposta hija fil-kompetenza esklussiva tal-Unjoni skont l-Atikolu 3(1)(e) tat-Trattat dwar il-Funzjonament tal-Unjoni Ewropea.
 •Il-proporzjonalità
 Il-proposta ma tinvolvi l-ebda żvilupp ta’ politika ġodda meta mqabbla mal-att leġiżlattiv li għandha l-għan li temenda; hija sempliċement timmodifika dispożizzjoni unika waħda sabiex tiżgura l-applikazzjoni korretta ta’ dispożizzjonijiet oħra tal-istess Regolament. Billi r-Regolament (KE) Nru 952/2013 huwa att legali tal-UE, jista’ jiġi emendat biss permezz ta’ att legali ekwivalenti. L-Istati Membri ma jistgħux jaġixxu individwalment.
 3.IR-RIŻULTATI TAL-EVALWAZZJONIJIET EX POST, TAL-KONSULTAZZJONIJIET TAL-PARTIJIET IKKONĊERNATI U TAL-VALUTAZZJONIJIET TAL-IMPATT
 Il-konsultazzjoni mal-partijiet ikkonċernati
 Din l-emenda ma tbiddilx is-sustanza tar-Regolament (KE) Nru 952/2013 u għalhekk il-konsultazzjoni preċedenti mal-partijiet ikkonċernati li saret qabel l-adozzjoni ta' dak ir-Regolament għadha rilevanti.
 L-emenda rilevanti ġiet diskussa wkoll mal-Istati Membri u mar-rappreżentanti tal-kummerċ f’diversi laqgħat konġunti tal-Grupp ta’ Esperti Doganali u tal-Grupp ta’ Kuntatt dwar il-Kummerċ, fejn intlaħaq qbil dwar is-sustanza tal-verżjoni proposta.
 Il-valutazzjoni tal-impatt
 M’hemm ebda bżonn ta’ Valutazzjoni tal-Impatt addizzjonali. Din il-proposta temenda biss dispożizzjoni waħda sabiex tagħmilha koerenti ma’ dispożizzjonijiet oħra tar-Regolament (UE) Nru 952/2013, li huwa riformulazzjoni tar-Regolament (KE) Nru 450/2008 u li għalih il-Kummissjoni wettqet valutazzjoni tal-impatt.
 4.L-IMPLIKAZZJONIJIET BAĠITARJI
 L-emenda proposta ma għandu jkollha l-ebda implikazzjoni baġitarja diretta iżda se tiffaċilita l-ġbir tar-riżorsi proprji.
 2016/0229 (COD)
 Proposta għal
 REGOLAMENT TAL-PARLAMENT EWROPEW U TAL-KUNSILL
 li jemenda r-Regolament (UE) Nru 952/2013 li jistabbilixxi l-Kodiċi Doganali tal-Unjoni, fir-rigward ta’ merkanzija li tkun telqet temporanjament mit-territorju doganali tal-Unjoni bil-baħar jew bl-ajru
 IL-PARLAMENT EWROPEW U L-KUNSILL TA' L-UNJONI EWROPEA,
 Wara li kkunsidraw it-Trattat dwar il-Funzjonament tal-Unjoni Ewropea, u b'mod partikolari l-Artikolu 207 tiegħu,
 Wara li kkunsidraw il-proposta mill-Kummissjoni Ewropea,
 Wara li l-abbozz tal-att leġiżlattiv intbagħat lill-parlamenti nazzjonali,
 Filwaqt li jaġixxu skont il-proċedura leġiżlattiva ordinarja,
 Billi:
 (1)Bil-ħsieb li jiġu ffaċilitati l-flussi tal-kummerċ, l-Artikolu 136 tar-Regolament (UE) Nru 952/2013 tal-Parlament Ewropew u tal-Kunsill
 2
 jeskludi l-applikazzjoni ta' ċerti dispożizzjonijiet ta’ dak ir-Regolament għall-merkanzija li telqet temporanjament mit-territorju doganali tal-Unjoni waqt li għaddiet bejn żewġ portijiet jew ajruporti tal-Unjoni mingħajr waqfien barra l-Unjoni. Dawk id-dispożizzjonijiet huma r-regoli dwar l-obbligu li tiġi ddepożitata dikjarazzjoni fil-qosor tad-dħul, ir-regoli dwar l-obbligu li tiġi nnotifikata l-wasla ta’ bastiment tal-baħar jew inġenju tal-ajru, ir-regoli dwar l-obbligu li l-merkanzija titwassal f'ċerti postijiet u li tiġi ppreżentata lill-awtoritajiet doganali fil-punt fejn tinħatt jew tiġi trażbordata, u r-regoli dwar il-ħażna temporanja.
 (2)Bħala riżultat ta’ dan, ma hemm l-ebda bażi legali għall-ħtieġa ta' preżentazzjoni tal-merkanzija li tinħatt jew tiġi trażbordata fil-punt fejn il-merkanzija tidħol mill-ġdid fit-territorju doganali tal-Unjoni wara li tkun telqet b’mod temporanju minnu. Mingħajr il-preżentazzjoni, jista’ jkun aktar diffiċli li l-awtoritajiet doganali jiżguraw is-superviżjoni ta’ dik il-merkanzija, u hemm riskju li d-dazju tal-importazzjoni u ħlasijiet oħra ma jiġux imposti korrettament u li l-miżuri mhux fiskali bħal kontrolli veterinarji u fitosanitarji ma jiġux applikati b’mod korrett.
 (3)L-Artikolu 136 tar-Regolament (UE) Nru 952/2013 għandu għalhekk jiġi emendat sabiex jitqiesu s-sitwazzjonijiet differenti ta’ merkanzija tal-Unjoni u mhux tal-Unjoni.
 (4)Sabiex tiġi żgurata s-superviżjoni doganali effettiva tal-merkanzija mhux tal-Unjoni, id-dispożizzjonijiet li jirregolaw l-obbligu li l-merkanzija titwassal f'ċerti postijiet, li tiġi ppreżentata lid-dwana mal-ħatt jew it-trażbord, li wieħed jistenna l-awtorizzazzjoni qabel il-ħatt jew it-trażbord, kif ukoll id-dispożizzjonijiet li jirregolaw il-ħażna temporanja, għandhom ikomplu japplikaw għal merkanzija mhux tal-Unjoni. Għalhekk l-Artikolu 136 għandu jistipula li fir-rigward tal-merkanzija mhux tal-Unjoni huma esklużi biss ir-regoli dwar l-obbligu li tiġi ddepożitata dikjarazzjoni fil-qosor tad-dħul u l-obbligu li tiġi nnotifikata l-wasla ta’ bastiment tal-baħar jew ta’ inġenju tal-ajru.
 (5)Sabiex tkun żgurata s-superviżjoni effettiva tal-merkanzija tal-Unjoni, l-Artikolu 136 għandu jagħmel distinzjoni bejn is-sitwazzjoni tal-merkanzija tal-Unjoni li l-istatus tagħha jenħtieġ li jiġi ppruvat skont l-Artikolu 153(2) tar-Regolament (UE) Nru 952/2013 u l-merkanzija tal-Unjoni li tkun żammet l-istatus tagħha skont l-Artikolu 155(2) ta’ dak ir-Regolament.
 (6)Rigward il-merkanzija li l-istatus tagħha jenħtieġ li jiġi ppruvat skont l-Artikolu 153(2) tar-Regolament (UE) Nru 952/2013, għandha tiġi eskluża biss l-applikazzjoni tar-regoli dwar l-obbligu li tiġi ddepożitata dikjarazzjoni fil-qosor tad-dħul u l-obbligu li tiġi nnotifikata l-wasla ta’ bastiment tal-baħar jew ta’ inġenju tal-ajru, u b’hekk dan jippermetti s-superviżjoni doganali xierqa.
 (7)Ir-regoli stabbiliti fl-Artikolu 139 tar-Regolament (UE) Nru 952/2013 dwar l-obbligu li tiġi ppreżentata l-merkanzija lid-dwana mal-ħatt jew mat-trażbord u l-obbligu li wieħed jistenna l-awtorizzazzjoni qabel il-ħatt jew it-trasbord ta’ merkanzija stipulata fl-Artikolu 140 ta’ dak ir-Regolament ma għandhiex tapplika wkoll għal merkanzija tal-Unjoni li jkunu żammew l-istatus tagħhom skont l-Artikolu 155(2) ta’ dan ir-Regolament filwaqt li jitqies il-fatt li, anke kieku l-merkanzija telqet temporanjament mit-territorju doganali tal-Unjoni, l-istatus tagħhom ma nbidilx u ma għandhomx għalfejn jiġu ppruvati.
 (8)Ir-referenzi fl-Artikolu 136 tar-Regolament (UE) Nru 952/2013 għall-Artikolu 135(1) u l-Artikolu 137 ta’ dak ir-Regolament għandhom jitħassru sabiex il-persuna li qed iġġib il-merkanzija fit-territorju doganali tal-Unjoni tiġi obbligata li twassalhom sal-post indikat mill-awtoritajiet doganali, b’mod li dawn ikollhom il-possibbiltà li jekk meħtieġ jivverifikaw jekk il-merkanzija hix merkanzija tal-Unjoni jew merkanzija mhux tal-Unjoni.
 (9)Ir-referenza fl-Artikolu 136 tar-Regolament (UE) Nru 952/2013 għall-Artikolu 141 ta’ dak ir-Regolament għandha titħassar sabiex ikun ċar li l-Artikolu 141(1) li jeskludi l-applikazzjoni ta’ ċerti dispożizzjonijiet għal merkanzija trasportata taħt il-proċedura ta’ tranżitu, japplika wkoll meta l-merkanzija tidħol mill-ġdid fit-territorju doganali tal-Unjoni wara li tkun telqet temporanjament minnu b'rotta bil-baħar jew bl-ajru.
 (10)Ir-referenza fl-Artikolu 136 tar-Regolament (UE) Nru 952/2013 għall-Artikoli 144 sa 149 ta’ dan ir-Regolament dwar il-ħażna temporanja għanda titħassar ukoll. Dawn ir-regoli ma japplikawx għall-merkanzija tal-Unjoni fi kwalunkwe każ u l-esklużjoni tagħhom għall-merkanzija mhux tal-Unjoni hija żball li għandu jiġi kkorreġut.
 (11)Dan ir-Regolament għandu jidħol fis-seħħ malajr kemm jista’ jkun sabiex tiġi żgurata s-superviżjoni effettiva tal-merkanzija mingħajr aktar dewmien,
 ADOTTAW DAN IR-REGOLAMENT:
 Artikolu 1
 Fir-Regolament (UE) Nru 952/2013, l-Artikolu 136 huwa sostitwit b’dan li ġej:
 "Artikolu 136
 Merkanzija li tkun telqet temporanjament mit-territorju doganali tal-Unjoni bil-baħar jew bl-ajru
 1.
 L-Artikoli 127 sa 130 u l-Artikolu 133 ma għandhomx japplikaw meta l-merkanzija mhux tal-Unjoni tinġieb fit-territorju doganali tal-Unjoni wara li tkun temporanjament telqet minn dak it-territorju bil-baħar jew bl-ajru u tkun inġarret b’rotta diretta mingħajr waqfien barra mit-territorju doganali tal-Unjoni.
 2.
 L-Artikoli 127 sa 130 u l-Artikolu 133 ma għandhomx japplikaw meta l-merkanzija mhux tal-Unjoni li l-istatus doganali tagħha jenħtieġlu jiġi ppruvat skont l-Artikolu 153(2) tinġieb fit-territorju doganali tal-Unjoni wara li tkun temporanjament telqet minn dak it-territorju bil-baħar jew bl-ajru u tkun inġarret b’rotta diretta mingħajr waqfien barra mit-territorju doganali tal-Unjoni.
 3.
 L-Artikoli 127 sa 130 u l-Artikoli 133, 139 u 140 ma għandhomx japplikaw meta l-merkanzija mhux tal-Unjoni li l-istatus doganali tagħha jenħtieġlu jiġi ppruvat skont l-Artikolu 155(2), tinġieb fit-territorju doganali tal-Unjoni wara li tkun temporanjament telqet minn dak it-territorju bil-baħar jew bl-ajru u tkun inġarret b’rotta diretta mingħajr waqfien barra mit-territorju doganali tal-Unjoni. "
 Artikolu 2
 Dan ir-Regolament għandu jidħol fis-seħħ l-għada tal-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
 Dan ir-Regolament għandu jorbot fl-intier tiegħu u japplika direttament fl-Istati Membri kollha.
 Magħmul fi Brussell,
 Għall-Parlament Ewropew
 Għall-Kunsill
 Il-President
 Il-President
 (1)
 ĠU L 269, 10.10.2013, p. 1.
 (2)
 Ir-Regolament (UE) Nru 952/2013 tal-Parlament Ewropew u tal-Kunsill tad-9 ta' Ottubru 2013 li jistabbilixxi l-Kodiċi Doganali tal-Unjoni (ĠU L 269, 10.10.2013, p. 1).


text:
 24.10.2009
 MT
 Il-Ġurnal Uffiċjali tal-Unjoni Ewropea
 C 256/13
 Talba għal deċiżjoni preliminari mressqa mill-Court of Appeal (England & Wales) (Civil Division) (Ir-Renju Unit) fit-12 ta’ Awissu 2009 — Secretary of State for the Home Department vs Maria Dias
 (Kawża C-325/09)
 2009/C 256/26
 Lingwa tal-kawża: L-Ingliż
 Qorti tar-rinviju
 Court of Appeal (England & Wales) (Civil Division) — Ir-Renju Unit.
 Partijiet fil-kawża prinċipali
 Rikorrent: Secretary of State for the Home Department (Ministru tal-Intern tar-Renju Unit).
 Konvenuta: Maria Dias.
 Domandi preliminari
 (1)
 Ċittadin tal-Unjoni Ewropea li jinsab fi Stat Membru li tiegħu huwa m’għandux in-nazzjonalità u li kellu, qabel it-traspożizzjoni tad-Direttiva 2004/38/KE (1), permess għal residenza maħruġ b’mod validu skont l-Artikolu 4(2) tad-Direttiva 68/360/KEE (2), iżda li, għal perijodu ta’ żmien matul il-validità ta’ dan il-permess, dan kien volontarjament bla xogħol, inkapaċi li jmantni lilu nnifsu u ma kienx jissodisfa l-kundizzjonijiet sabiex ikun jista’ jibbenefika minn tali permess, jibqa’ matul dan il-perijodu, abbażi tal-permess għal residenza tiegħu biss, individwu li “għex legalment” fl-Istat Membru ospitanti għall-finijiet tal-ksib sussegwenti ta’ permess għal residenza permanenti taħt l-Artikolu 16(1) tad-Direttiva 2004/38?
 (2)
 Jekk il-fatt li għex legalment bħala ħaddiem matul perijodu kontinwu ta’ ħames snin qabel it-30 ta’ April 2006 [fit-territorju ta’ Stat Membru ospitanti] ma jwassalx għad-dritt ta’ residenza permanenti stabbilit mill-Artikolu 16(1) tad-Direttiva 2004/38, din ir-residenza kontinwa bħala ħaddiem toħloq dritt ta’ residenza permanenti li jirriżulta direttament mill-Artikolu 18(1) KE minħabba li hemm lakuna fid-Direttiva?
 (1) Direttiva 2004/38/KE tal-Parlament Ewropew u tal-Kunsill tad-29 ta’ April 2004 dwar id-drittijiet taċ-ċittadini tal-Unjoni u tal-membri tal-familja tagħhom biex jiċċaqilqu u jgħixu liberament fit-territorju tal-Istati Membri u li temenda r-Regolament (KEE) Nru 1612/68 u li tħassar id-Direttivi 64/221/KEE, 68/360/KEE, 72/194/KEE, 73/148/KEE, 75/34/KEE, 75/35/KEE, 90/364/KEE, 90/365/KEE u 93/96/KEE (ĠU L 158, p. 77).
 (2) Id-Direttiva tal-Kunsill 68/360/KEE tal-15 ta’ Ottubru 1968 dwar it-tneħħija ta’ restrizzjonijiet fuq il-moviment u residenza fi ħdan il-Komunità għal ħaddiema ta’ Stati Membri u l-familji tagħhom (ĠU L 257, p. 13).